text: Начало Европа Борел: САЩ увериха ЕС, че ще бъде част от преговорите с Русия
  10.01.2022, 21:01
  Европейският съюз получи уверения от страна на САЩ, че без активното участие на Брюксел Москва и Вашингтон няма да съгласуват нищо във връзка със сигурността. Това заяви в интервю за Би Би Си върховният представител на ЕС по външна политика Жозеп Борел.
  "Предложенията на Русия представляват проблем за ЕС. На първо място, защото са в противоречие с основните принципи на европейската архитектура за сигурност, а на второ, защото Русия смята да изключи ЕС от каквото и да е участие в тях. В същото време снощи получих уверенията на държавния секретар Блинкен, че ЕС и неговите членове ще бъдат част от всякакъв вид преговори с Русия и че нищо няма да бъде съгласувано без нашите активни действия, координация и участие", каза ръководителят на европейската дипломация.
  Според Борел няма проблем, че преговорите в Женева днес преминаха в двустранен формат. Това е първата стъпка, за да стане ясно, за какво иде реч, така че не е странно, че тези разговори се водиха между САЩ и Русия.
  предишна статияРадев след КСНС: Северна Македония не изпълнява договора от 2017 г. (ВИДЕО)
  Следваща статияБългария препотвърди позицията за РСМ, кабинетът да изпълнява единната позиция (ОБОБЩЕНИЕ)